ब्रसल्स
- तुम रुक नहीं सकते। - क्या?
- माफ़ करना। मैं नहीं चाहती मेरा बेटा... - कोई बात नहीं, मैं चला जाता हूँ।
हैलो।
मार्क बोल्टन मर चुका है। उसने बाथरूम में ख़ुद को फाँसी लगा ली।
क्या?
- यह अभी-अभी हुआ है। - यह कैसे हो सकता है?
- क्या तुम आ सकती हो? - सब ठीक है?
- मैं आ रही हूँ। - इसके लिए माफ़ करना।
- धन्यवाद। जल्दी मिलते हैं। - जल्दी मिलते हैं।
कुछ हुआ है क्या?
हाँ। एक ब्रिटिश अधिकारी, मार्क बोल्टन ने अभी-अभी हमारे दफ़्तर में आत्महत्या कर ली।
सुनकर अफ़सोस हुआ। तुम उसे जानती थीं?
नहीं। दरअसल, हाँ। मैं ही हूँ...
- मैं ही हूँ जिसके पास उसकी फ़ाइल है। - सच में अफ़सोस हुआ।
- तुम ठीक हो? - जौं-मार्क, मुझे जाना होगा।
- चिंता मत करो। - मुझे सच में अफ़सोस है।
तुम पहले चले जाना। मैं पाँच मिनट में तैयार हो जाऊँगी।
ठीक है, मैं तुम्हारा इंतज़ार करूँगा।
यह नहीं हो सकता।
- मैं जल्दी आती हूँ। - ठीक है।
अगर मैं तुम्हारे लिए कुछ कर सकता हूँ तो बता देना, अच्छा?
ठीक है।
अभी मैं कोई ख़ास व्यस्त नहीं हूँ।
अगर हालात गंभीर हुए और तुम्हें ज़रूरत हो, पता नहीं,
कि मैं तुम्हारे लिए कुछ राशन वगैरह ख़रीद लाऊँ,
तो मुझे फ़ोन करने में हिचकिचाना मत, सबीन। मुझे कोई समस्या नहीं है।
तुम ठीक रहोगी?
आवाज़ बढ़ा दो।
हाँ, धन्यवाद।
थोड़ा धीरे बोलो।
उसके लिए माफ़ करना।
- तुम जा सकते हो। - सुनो।
- मेरी ज़रूरत हो तो फ़ोन करना, ठीक है? - ठीक है।
शुभकामनाएँ।
लिएज़ॉन
मिस राउडी, कृपया मुझे दिखाइए आप कहाँ खड़ी थीं जब आपने उन दो आदमियों को देखा।
मैं यहीं थीं। सिंक के सामने।
म्म-हम्म।
मैंने आपको बताया है कि मेरी तबियत ठीक नहीं थी और मैं आगे झुकी हुई थी।
म्म-हम्म।
अच्छा। और...
आपको यक़ीन है आप उन्हें पहचान लेंगी
अगर आप पीछे मुड़ी हुई हों?
देखिए...
मुझे नहीं लगता मार्क ने आत्महत्या की है।
मुझे लगता है यह हत्या है।
हत्या? कमीशन में?
मैंने यहाँ पर दो अज्ञात आदमियों को देखा और आपको फिर भी यह अपराध नहीं लग रहा?
वे मुझे डराना चाहते थे।
सर, मिस राउडी बहुत थकी हुई हैं।
वह आपके सवालों के जवाब बाद में दे देंगी।
ठीक है, श्री वैंडेरमीयर। अच्छा, हम यहाँ देख लेते हैं।
क्या आप समझ नहीं रहे यह एक साज़िश है?
आइए, मिस राउडी।
- दिदियेर? - हाँ?
बोल्टन मर गया है।
शांत हो जाओ। यह तुम्हारी ग़लती नहीं है।
मैंने सुना है वह निजी कंपनियों से रिश्वत ले रहा था। क्या तुम्हें यह पता था?
ऐलिसन ने कहा उसने दो आदमियों को देखा था। वह कह रही है उसकी हत्या हुई है।
ओह, अच्छा? क्या उसने यह पुलिस से कहा?
बिल्कुल कहा!
सुनो, उस औरत की चिंता मत करो। तुम्हारा इस सबसे कुछ भी लेना-देना नहीं है।
अब, अगर मैं तुम्हें बताऊँ कि बोल्टन रिश्वत ले रहा था,
तो तुम्हें धोखाधड़ी-रोधी कार्यालय में उसकी शिकायत करनी होगी।
तुम उसे नज़रअंदाज़ नहीं कर सकतीं।
पर अगर धोखाधड़ी-रोधी कार्यालय ने जाँच-पड़ताल की,
तो हम उनके समझौते पर हस्ताक्षर नहीं कर पाएँगे।
ओह, हाँ। बेचारे ब्रिटिश लोगों के लिए दुःख की बात है।
पर ऐन्ट्रोपा के लिए यह अच्छी ख़बर है।
मिस राउडी!
आप यह भूल गई थीं।
- यह मेरा नहीं है। - आप सही हैं।
उन्होंने बोल्टन की हत्या की है।
तुम यह मुझे क्यों बता रही हो?
क्योंकि मेरा इस्तेमाल किया जा रहा है।
उन्होंने उसकी हत्या की ताकि धोखाधड़ी-रोधी कार्यालय उसकी जाँच-पड़ताल करे।
उसमें सालों लग जाएँगे। आप लोग ईयू के साथ कभी समझौता नहीं कर पाएँगे।
केवल उनके साथ कर पाएँगे।
किनके साथ? कौन हैं वे लोग?
नहीं, तुम जाओ। तुम्हें ब्रसल्स से जाना होगा।
पता लगाने की कोशिश मत करना।
रेल दुर्घटना। वह उन्हीं लोगों ने करवाई थी, है ना?
तुम्हारे पास कोई सबूत है? कोई दस्तावेज़?
वे सभी इलेक्ट्रॉनिक संचारों पर नज़र रखते हैं।
अगर मैंने तुम्हारी मदद की, तो मैं नहीं बचूँगी।
सबीन...
धन्यवाद।
मुझे माफ़ कर दो। मैंने तुम्हें ग़लत समझा।
गेब्रियल। उस पर भरोसा मत करना।
किस पर?
मैंने आज शाम को उसे तुम्हारे साथ देखा था।
वह ऐन्ट्रोपा के लिए काम करता है?
ऐन्ट्रोपा?
मेरा मतलब था...
सावधान रहना, बस इतना ही।
डनकर्क - फ़्रांस
समीर। उठो, उठ जाओ।
- यह लो तुम्हारा फ़ोन। - और क्रेडिट कार्ड?
वह मेरी जेब में है।
मेरे पीछे आओ।
- उसे निकाल लूँ? - वह कार्ड मुझे दो।
मैं नज़र रखता हूँ। ठीक है?
मैं नज़र रखता हूँ। तुम करो।
जल्दी करना।
चलो, तुम करो।
अपना बैंक कार्ड अंदर डालें।
काम कर रहा है?
केवल अधिकृत कर्मचारी
क्या?
तुमने पैसे निकाल लिए?
क्या हाथ मारा है!
- तो, बाद में मिलते हैं। - बाद में मिलते हैं।
समीर।
तुम कैसी हो, जान?
वह आदमी, गेब्रियल, जो हमें लेने आया था...
वह फ़्रेंच सरकार के लिए काम करता है।
वह हमारी मदद करना चाहता है।
क्यों? उसने क्या कहा तुमसे?
तुमने कुछ लोगों से कोई जानकारी चुराई है
और वे हमें ढूँढ रहे हैं। हमें जान से मारने के लिए।
अगर उन्होंने हमें ढूँढ लिया तो वे हम तीनों को मार डालेंगे।
ठीक है।
यह आदमी, क्या हम इस पर भरोसा कर सकते हैं?
वह अकेला नहीं है। उसके साथ एक महिला भी है।
वह ब्रिटिश सरकार के लिए काम करती है।
वे हमारी बहुत अच्छे से देखभाल कर रहे हैं।
समीर, हम इस पचड़े से अकेले नहीं निकल सकते।
हो सकता है यह एक ग़लती हो पर मुझे बताओ तुम कहाँ हो।
मैं अब तुमसे ज़्यादा दूर नहीं हूँ।
मैं डनकर्क में हूँ।
डनकर्क।
यह लो। यह अपनी गर्लफ़्रेंड को वापस दे देना।
तुम उसके साथ आख़िर कर क्या रहे हो?
मैंने उसके लैपटॉप में एक गुप्त कैमरा लगाया है। तो क्या हुआ?
तुम्हें पता है उसी के कारण अब तक समझौते पर हस्ताक्षर नहीं हो पाए?
उस पर कमीशन के बाहर से कोई आदमी हुक्म चला रहा है।
क्या हुआ है?
मेरा सहकर्मी, बोल्टन।
मैं वहीं थी जब उन्होंने उसे मारा।
तुमने उन्हें देखा? सच में देखा?
तुम्हें लंदन वापस जाना होगा, ऐलिसन। अभी।
मुझे पता है वे लोग किसी हमले की तैयारी कर रहे हैं और समीर इस सबकी कुँजी है,
और मैं यहाँ से भाग जाऊँ?
तुम मुझे समझते क्या हो? तुम्हारी कोई छिनाल?
क्या कह रही हो तुम? क्या तुम सबीन की बात कर रही हो?
तुमने सुना मैंने क्या कहा? अगर तुम यहाँ रहीं, तो मारी जाओगी।
ख़ैर, मैं भी यहाँ से जा रहा हूँ। समीर का फ़ोन आया था, वह डनकर्क में है।
मरियम, तैयार हो जाओ। हम सुबह निकलेंगे।
अच्छा, ठीक है।
मैं तुम्हारे साथ आऊँगी।
- नहीं, मुझे यह ठीक नहीं लग रहा। - पर अगर मैं यहाँ रही, तो मारी जाऊँगी।
तो बेहतर होगा मैं तुम्हारे साथ रहूँ।
पेरिस
मुझे उस कमीनी, ऐलिसन राउडी के बारे में सारी जानकारी चाहिए।
अगर हमने उसे नहीं रोका तो बहुत बड़ी मुसीबत में फँस जाएँगे।
ऐलिसन राउडी। हाँ, मैंने उसके बारे में जाँच की है।
मुझे लगा ही था कि वह समस्याएँ पैदा कर सकती है।
यह देखो।
मेरे पास उसके फ़ोन का डेटा भी है अगर तुम देखना चाहो।
क्या मैं तुमसे एक सवाल पूछ सकता हूँ?
हाँ।
तुमने मुझे कभी ऐन्ट्रोपा के बारे में क्यों नहीं बताया?
मुझे नहीं लगता तुम्हें बताने की कोई वजह थी।
वह इसलिए, क्योंकि हमारे धंधे में ऐन्ट्रोपा का काफ़ी नाम है।
वे हाइपरसॉनिक मिसाइल, जासूसी उपग्रह और साइबर सुरक्षा के उपकरण बेचते हैं।
मुझे दिलचस्पी तो होगी ही।
और?
मैं जानना चाहता हूँ मैं किस चीज़ में पड़ रहा हूँ।
नहीं तो मैं यह काम बंद कर दूँगा।
वह जानकारी गोपनीय है।
क्या उन लोगों ने तुम्हें कुछ देने का वादा किया है?
मैं तुम्हें बता देता हूँ।
राष्ट्रपति का मानना है कि ऐन्ट्रोपा
सैन्य-औद्योगिक क्षेत्र में पहली वैश्विक निर्यात कंपनी बन सकती है।
मुझे यह काम सौंपा गया है कि मैं कुछ भी करके
यह सुनिश्चित करूँ कि कंपनी का ग्रेट ब्रिटेन के साथ सौदा हो जाए।
जो कि यूरोपियन विनियमों के अनुसार पूरी तरह अवैध है।
तो, यही तो बात है।
यह किसी को पता नहीं चलना चाहिए कि फ़्रांस अपनी एक निजी कंपनी की मदद कर रहा है।
अच्छी बात है।
सब विस्तार से बताने के लिए धन्यवाद।
एक उपहार।
इसके बाद, ऐलिसन राउडी तुम्हारी सबसे अच्छी नई दोस्त बन जाएगी।
मैं ऐन्ट्रोपा के लिए काम नहीं करता, जैसा कि तुम इशारा कर रहे हो।
मैं फ़्रांस के लिए काम करता हूँ, जो कुछ ऐसा कर रहा है जो उसे नहीं करना चाहिए।
जेटलाइन 731, तुम सुन रहे हो?
जेटलाइन 731, यह लंदन नियंत्रण केंद्र है। तुम सुन रहे हो?
जेटलाइन 731, अगर तुम यह प्रसारण सुन रहे हो तो कोड 7600 दो।
जेटलाइन एयरवेज़
और उनके साथ अब कोई संपर्क नहीं है?
नहीं। न रेडियो पर और न ही ट्राँसपॉन्डर पर।
- यह सब कब हुआ? - दस मिनट पहले।
कितने यात्री हैं?
क़रीब 250, थोड़े-बहुत कम या ज़्यादा।
हे भगवान।
हमारे पास ज़्यादा समय नहीं है। वह पहले ही अपने मार्ग से तीन मील भटक चुका है
और शहर के ऊपर ही तेज़ी से नीचे आ रहा है।
ठीक-ठीक किस जगह पर?
वर्तमान पथ के हिसाब से, यातायात नियंत्रण केंद्र का अनुमान है वह ईसी4 में गिरेगा।
लगभग सेंट पॉल के ऊपर ही।
यह तो कोड 37 है।
- मेडे। मदद चाहिए। - ऊपर ले जाओ।
जेटलाइन 731। तुम सुन रहे हो?
हवाई यातायात नियंत्रण केंद्र, हम विमान का नियंत्रण खो चुके हैं।
- मेडे। तुम सुन सकते हो? - जेटलाइन 731, तुम सुन रहे हो?
- ऊपर ले जाओ। - मेडे।
हवाई यातायात नियंत्रण केंद्र, हम गिरने वाले हैं। तुम सुन सकते हो?
- ऊपर ले जाओ। - मेडे, मेडे।
- तुम सुन सकते हो? - बस, इतना बहुत है।
- जेटलाइन 7... - ऊपर ले जाओ।
ऊँचाई बढ़ाओ।
लंदन नियंत्रण केंद्र, हम तुम्हें सुन रहे हैं।
वापस ऊपर 2,000 फ़ीट पर जा रहे हैं।
कुछ समझ नहीं आया आख़िर हुआ क्या था।
विमान बिल्कुल ही बेक़ाबू हो गया था।
मैंने हवाई दुर्घटना जाँच शाखा को
इन घटनाओं की तुरंत तहक़ीक़ात शुरू करने का आदेश दिया है।
और हमने सम्मानपूर्वक मीडिया से कहा है कि वे ज़्यादा...
तुम यह सुन रही हो, ऐलिसन?
- हाँ। - ...जब तक हवाई दुर्घटना जाँच शाखा की रिपोर्ट नहीं आती।
मंत्री जी। मंत्री जी, क्या आप पुष्टि कर सकते हैं
कि क्या ऐसा कोई संदेह है कि आज की घटना और हाल ही के
थेम्स बैरियर, नेटवर्क रेल और राष्ट्रीय ग्रिड पर होने वाले
साइबर हमलों में कोई संबंध है?
और यह बिल्कुल वैसा ही सवाल है जिसके बारे में मैंने अभी बात की है।
नहीं, ऐसा कोई प्रमाण नहीं है...
- लोग डरे हुए हैं। - धन्यवाद।
और समझने लगे हैं कि हम कितने बेबस हैं।
प्रधानमंत्री क्या कह रहे हैं?
कुछ नहीं। प्रधानमंत्री।
सिर्फ़ अपनी चमड़ी बचाने की फ़िक्र है।
टोबी। अच्छा लगा तुम हमसे बात करने के लिए आए।
रिचर्ड, यह क्या हो रहा है?
मुझे नहीं पता तुम क्या सोचकर क्या कर रहे हो पर अब बस, बहुत हुआ।
लोगों को सुरक्षित महसूस करने की ज़रूरत है।
तुम्हें जनता पर थोड़ा ज़्यादा भरोसा होना चाहिए, टोबी।
कौन सी दुनिया में रहते हो तुम?
रूम सर्विस।
जान।
तुमने ठीक-ठाक कपड़े पहने हुए हैं?
आ जाओ।
माफ़ कीजिए, मैडम।
हे भगवान।
पता नहीं उन लोगों ने पूरा काम क्यों नहीं किया।
क्योंकि वे वास्तव में आतंकवादी नहीं हैं।
बेशक तुम्हें ज़्यादा पता है।
तुम ठीक हो?
म्म-हम्म।
मेरे लिए यहाँ आने के लिए धन्यवाद।
तुम्हें हुआ क्या है?
हॉब्स नीचे है।
तुम दोनों इकट्ठे आए हो?
उसे बोल्टन की मौत के सिलसिले में बेल्जियन लोगों से बात करने आना था और...
दरअसल, उसे तुमसे भी कुछ बात करनी थी।
यह चक्कर क्या है, एल्बर्ट?
मैं दस मिनट में कमरे से बाहर आ जाऊँगी।
तो बताओ, क्या हुआ है?
जान, तुम्हें उससे बात करनी होगी।
ख़ुशी हुई तुम आए।
ग्लीसन मुझे आदेश दे रहा है
कि मैं एक निजी कंपनी के साथ साइबर सुरक्षा अनुबंध कर लूँ।
वे ऐन्ट्रोपा नामक किसी कंपनी से बात कर रहे हैं।
ऐन्ट्रोपा?
मेरी आज सुबह किसी से बात हुई थी जिसने उस कंपनी और इन हमलों के
बीच में संबंध होने का संकेत दिया था।
किसने?
मैं बता नहीं सकती पर इसकी जाँच कर लेनी चाहिए।
ठीक है, मैं कोशिश करूँगा कि तुम्हें थोड़ा और समय दिलवा सकूँ हालाँकि हमारे पास ज़्यादा समय नहीं बचा।
हमारी इकलौती उम्मीद वह सीरियन है तो मैं तुम पर निर्भर कर रहा हूँ।
ठीक है। बढ़िया है।
- तो तुम मुझसे बात करना चाहती थीं? - हाँ।
बोल्टन की हत्या के समय तुमने जिन दो आदमियों को देखा था, क्या उनमें से एक डिलाश था?
नहीं, मैं डिलाश को पहचान लेती।
और यहाँ आने के बाद से क्या तुम्हारा उससे कोई संपर्क हुआ है?
मेरा उससे कोई संपर्क क्यों होगा?
ट्रेन दुर्घटना के दिन की अस्पताल की सीसीटीवी फ़ुटेज में तुम
वलिद हमज़ा के कमरे में डिलाश के साथ दिखाई दी हो।
क्या?
रुको ज़रा? मैं...
मैं रिचर्ड के साथ फ़ोन पर थी और, हाँ, उस कमरे में एक आदमी था, एक नर्स।
- क्या कर रहा था? - हमज़ा का आईवी बैग बदल रहा था।
वह डिलाश था?
तुम्हें पता है तुम्हारे संयोग से उससे टकराने की कितनी संभावना हो सकती है?
- तो तुम कहना क्या चाहती हो? - ऐलिसन।
रुको ज़रा। तुम मुझ पर क्या इल्ज़ाम लगा रही हो, डिटेक्टिव?
नया संदेश - गेब्रियल: तुम आ रही हो? दोपहर 12 बजे। प्लस ड्यू कॉन्ग्रेस
पता है क्या? मुझे मुरदाघर जाना है।
बोल्टन की पोस्टमार्टम रिपोर्ट लेकर आनी है।
मैं इसे रोक नहीं पा रही। यह रुक ही नहीं रहा!
और देखो, एक ट्रक।
यह तो शेरिफ़ का बिल्ला है!
- पियार? - माँ आ गई।
- जाकर माँ को अपना ट्रक दिखाओ। - लाओ, तुम्हारा ट्रक देखूँ?
यह तो बहुत प्यारा है।
बहुत सुंदर है!
तुम मुझे बता सकते थे तुम आने वाले हो।
हाँ, पर मुझे अचानक ही ब्रसल्स आना पड़ा।
इससे मुझे पियार से मिलने का मौक़ा मिल गया।
सही है ना?
हेलेना।
आ जाओ। चलो थोड़ा और खेलें।
आओ, बैठकर आराम से खेलते हैं।
तुम परेशान हो, है ना?
मैं बताऊँ तुम्हें क्या करना चाहिए? जाकर एक डॉक्टर से मिलो
और उनसे कहो कि तुम्हें बहुत सदमा लगा है।
और फिर उनसे कहो कि तुम्हारी बदली किसी और विभाग में कर दें।
तुम चाहते हो मैं विभाग बदल लूँ?
तुम्हें अपना करियर आगे बढ़ाना चाहिए। ख़ास तौर पर तुम पर जो गुज़री है, उसके बाद।
तुम्हारे सुरक्षा अधिकार किस स्तर के हैं? प्रथम स्तर, ना?
हाँ, अधिकतम।
अगर तुम्हें कमीशन के अतिगोपनीय दस्तावेज़ों तक पहुँच मिल सकती है,
तो उससे कम के लिए राज़ी मत होना।
जान, ईयू के उच्च स्तर के सुरक्षा अधिकार बहुत क़ीमती हैं।
तुम बिल्कुल पागल हो! बहुत हो गया, दिदियेर। बस।
तुम मेरा इस्तेमाल कर रहे हो। तुम अपने बेटे का इस्तेमाल कर रहे हो। कितने घिनौने हो तुम।
- मैं तुमसे ज़बरदस्ती नहीं कर रहा। मैं बस चाहता... - तुम मुझसे ज़बरदस्ती कर रहे हो!
तुम मेरे लिए महत्वपूर्ण हो। तुम मेरे बच्चे के पिता हो।
पर अपना गंदा काम करने के लिए किसी और को ढूँढो। मेरा हो गया।
चलो, थोड़ा आराम कर लो। हम रात को इसके बारे में फिर बात करेंगे।
टैक्सी ब्लू
तुम ठीक हो?
हाँ।
शुक्र है अल्लाह का।
हैलो।
जो लोग समीर को ढूँढ रहे हैं, वे कभी उसका पीछा नहीं छोड़ेंगे।
हमें उसकी मौत का झूठा नाटक करना होगा, नहीं तो यह कभी ख़त्म नहीं होगा।
तुम्हें कोई विश्वसनीय योजना बनानी होगी।
मैं तुम पर निर्भर कर रहा हूँ।
अच्छा। ठीक है।
यहीं पर बाईं ओर। यहीं रोक देना।
ठीक है।
- धन्यवाद, छुट्टा रख लो। - धन्यवाद।
मुझे बताना, अब तो तुम्हारा ऐलिसन से कोई संपर्क नहीं है, है ना?
हाँ, नहीं है।
अगर वह तुमसे संपर्क करने की कोशिश करे तो जवाब मत देना, ठीक है?
उसके पास भी मत जाना, समझ गए?
समझ गया।
- वह क्या है? - स्क्रैम्बलर।
हम समीर से संपर्क कैसे करेंगे?
जब उसे फ़ोन करेंगे तो इसे निकाल देंगे।
लक्ष्य दिखाई दिया
ऐन्ट्रोपा में स्वागत है।
यह सब क्या बकवास है, बॉब?
यह सब बस लगभग ख़त्म हो गया है।
ब्रिटिश लोग इतना डर गए हैं कि वे हमारे साथ सौदा करने के लिए तैयार हो गए हैं।
समस्या यह है कि ऐलिसन राउडी ने तुम्हारे भेजे हुए हत्यारों को देख लिया है।
- तो वह सब समझ गई है। - उसके पास कोई ताक़त नहीं है।
वह बहुत प्रभावशाली है। मैं यक़ीन दिलाता हूँ वह सब बरबाद कर सकती है।
हम उसका मुँह बंद कर देंगे।
बोल्टन की तरह? शाबाश, बढ़िया विचार है।
तुम्हें पता है उसके पिता कौन हैं?
जनरल जैक राउडी, ब्रिटिश विशेष बल के एक पूर्वाधिकारी।
दस साल तक पेरिस में नाटो के प्रमुख रह चुके हैं।
इराक युद्ध के दौरान वह फ़ौज छोड़ कर फ़्रांस में बस गए। वह किताबें लिखते हैं।
वह रिचर्ड बैंक्स के गुरू और दोस्त हैं।
लोगों का कहना है कि राउडी के प्रभाव के बिना बैंक्स कभी मंत्री नहीं बन पाता।
तो तुम सोच सकते हो अगर ऐलिसन को कुछ हो गया तो वे लोग क्या करेंगे।
तो फिर, तुम्हारे पास कोई और सुझाव है?
यह।
सब ठीक है?
समीर मिल जाएगा तो हम क्या करेंगे?
मैं चाहती हूँ वह उस साली यूएसबी की को खोल दे
ताकि मैं उसे बैंक्स को देकर एक बहुत बड़ी तबाही होने से बचा सकूँ।
और साबित कर दूँ कि मैंने तुम्हारा साथ देकर अपने देश को धोखा नहीं दिया है।
ठीक है।
और तुम? तुम मेरे साथ हो या मेरे विरुद्ध हो?
तुम्हारे विरुद्ध हूँ।
पूरी तरह तुम्हारे विरुद्ध हूँ।
तुम्हें मुझे नाराज़ करके मज़ा आता है, है ना?
मुझे? नहीं, बिल्कुल नहीं।
प्लस डू ला ग्या, डनकर्क
डनकर्क स्टेशन
देखो, वहाँ पर।
वह ज़रूर समीर का दोस्त होगा।
- हाँ। - रिचर्ड,
शायद मुझे समीर मिल गया है।
वह तुम्हारे साथ है?
दो मिनट में आ जाएगा।
क़रीमो।
- क़रीमो। क्या हुआ? - तुम बाहर आ सकते हो।
तुम बाहर आ सकते हो। चिंता मत करो।
- सावधान रहना, ठीक है? - ठीक है।
- तुम कहाँ हो? - डनकर्क में।
अपने पिता के घर जाओगी?
- हाँ। - ठीक है।
ठीक है, फिर। तुम... अपने डैडी के घर जाओ।
और मैं तुरंत एक टीम वहाँ भेजता हूँ, ठीक है?
रिचर्ड।
समीर ऐन्ट्रोपा की हत्या की सूची में है।
और मुझे यक़ीन है कि मैं भी उसमें हूँ।
तुम बस...
तुम बस अपने पिता के घर जाओ, अच्छा? मैं उन्हें फ़ोन करके बता दूँगा कि तुम आ रही हो।
ठीक है।
आहा!
मरियम!
क्या मैं सपना देख रहा हूँ?
शुक्र है अल्लाह का तुम ठीक हो।
मरियम।
जल्दी करो।
समीर। कैसे हो तुम? चलो, चलें।
चलो।
- आओ, आओ। - कहाँ?
तुम बस आ जाओ। आओ, आ जाओ।
- यह आदमी कौन है? - इधर आओ!
- तुम इसे जानते हो? - हाँ, मैं इसे जानता हूँ। आ जाओ।
यह कर क्या रहा है? जल्दी करो, आओ।
- यह कौन है? - चिंता मत करो।
- हैलो, बिटिया। - हैलो, डैडी।
अभी भी ज़िंदा है।
और यह ज़रूर समीर होगा।
हैलो।
जैक?
बहुत सुंदर घर है।
तुम्हारा स्वागत है।
बहुत ज़्यादा खुले में है।
समीर यहाँ सुरक्षित नहीं रहेगा।
कितनी सुरक्षा चाहिए उसे?
तो, बैंक्स कैसा है? अभी भी वही चिड़चिड़ा बुड्ढा है?
- वैसा ही है। - वह तुम्हें कभी तंग तो नहीं करता?
मुझे कोई तंग नहीं करता, डैडी।
आ जाओ।
इस ओर।
धन्यवाद, बिटिया।
जो कुछ भी तुम्हें चाहिए।
बिस्तर, स्नानगृह, शौचालय।
- अपना घर ही समझो। - नहीं, सर। मैं यहाँ नहीं रह सकता।
तुम जाना चाहते हो? हमारे पैसे वापस करो।
अगर तुम जाना चाहते हो, तो जा सकते हो।
किसी भी चीज़ की ज़रूरत हो तो मुझे बुला लेना।
तो इस बार उसने तुम्हें किस झंझट में फँसा दिया है?
- डैडी... - छोड़ो भी, बेटा।
एक पल वह पर्यावरण को बचाने वाला योद्धा बन जाता है। और अगले ही पल, कोई सरकारी एजेंट बन जाता है।
जैक ख़ुश नहीं है?
बीस साल हो गए, किसी शैतान आत्मा की तरह यह पीछा ही नहीं छोड़ रहा।
अच्छा, बेहतर होगा हम यह न करें?
डैडी, रिचर्ड को फ़ोन कीजिए।
उसे बता दीजिए सब ठीक है। समीर हमारे पास है और हम उसकी टीम का इंतज़ार कर रहे हैं।
ठीक है?
- हैलो? - हैलो।
ऐलिसन।
यह कौन सा नंबर है? तुम आख़िर हो कहाँ?
मैं बस तुम्हें बताना चाहती थी कि मैं ठीक हूँ।
तुम भाग क्यों गईं?
हॉब्स को यक़ीन है कि तुम एक संदिग्ध हो।
- तुम्हें क्या लगता है? - मैं...
सुनो, तुम बस मुझे बताओ तुम कहाँ हो।
- ऐलिसन? - हाँ।
ऐलिसन।
नमस्ते।
तुम थोड़ी देर से नहीं आए, क्या लगता है?
मेरे लिए? पक्का?
फ़्रेंच रिपब्लिक डीजीएसई
बाह्य सुरक्षा महानिदेशालय
परमाणु शक्ति, नहीं चाहिए!
जल्दी करो, वे आ रहे हैं। यह अपना बैग लो।
चलो, दोस्तों!
परमाणु शक्ति, नहीं चाहिए!
चलो मुक़ाबला करें और आगे बढ़ें!
क्या करोगे तुम इस बारे में?
- तुम्हें हुआ क्या है? - मुझे ऐसे हाथ मत लगाओ!
हैलो?
हाँ, मैं समझ रहा हूँ। वैसे, तुम हो कौन, कमीने?
सुनो।
तुम्हें कुछ पता भी है मैं हूँ कौन?
तुम्हें लगता है तुम मुझे मेरे ही घर में फ़ोन करके ब्लैकमेल कर सकते हो?
मैं तुम्हें बताता हूँ कि अब क्या होगा। मैं फ़ोन करूँगा...
डैडी, मैं सोच रही...
आप क्या कर रहे हैं?
मैं सठिया नहीं गया हूँ।
और मैं उस बेचारे लड़ाई के शौक़ीन तीसमारखां के भरोसे भी बैठा नहीं रहूँगा।
- वह हमारी तरफ़ है। - वह केवल अपनी तरफ़ है।
मैं नहीं चाहती आप बेकार में गोली खा लें।
वह अंदर समीर नहीं है।
वह एक प्रवासी है।
हमने झांसा देने के लिए उसे पैसे दिए हैं।
तो असली समीर कहाँ है?
डनकर्क के पास एक नाव में। गेब्रियल वहाँ कुछ लोगों को जानता है।
और तुम्हें इस आदमी पर भरोसा है?
तुमने उसके साथ जो किया, उसके बाद भी?
मैंने जो किया, मैं उसकी भरपाई करने की कोशिश कर रही हूँ। मुझसे यह मौक़ा मत छीनिए।
धन्यवाद।
ख़ुश्बू तो बड़ी अच्छी है!
यह लो।
कृपया, यह समीर को दे दो।
तो बताओ फिर। तुम्हारे यहाँ आने का असली कारण क्या है?
बदला?
प्रायश्चित?
हमें यह दिखाना हमने किसे बलि चढ़ा दिया?
तो आप मानते हैं आपने यह किया?
दरअसल, इल्ज़ाम ऐलिसन ने लगाया था।
- सुझाव आपका था। - तुम अब भी उसे बचा रहे हो।
आप जानते थे वह मैं था।
मैं नैथली के आसपास भी नहीं था जब वह हुआ।
- और फिर भी आपने... - क्या?
मैंने अपनी बेटी की रक्षा की, जैसे कोई भी पिता करता।
मेरे लिए केवल उसकी ख़ुशी मायने रखती है।
क्या वह वास्तव में आपको ख़ुश नज़र आ रही है?
क्या तुम्हें पता है कि जब मैं उसे इंग्लैंड वापस लेकर गया तो वह गर्भवती थी?
उसे बहुत पसंद आया। उसने खाना बनाने वाले की प्रशंसा की है।
डैडी, आकर कुछ खा लीजिए।
मुझे बताना ज़रा। तुम्हारे पिता ने अभी कहा कि जब हम आख़िरी बार
मिले थे, तब तुम गर्भवती थीं। क्या यह सच है?
मुझे लगा इसे पता था।
इसे क्यों पता होगा?
मेरे सिवा किसी और का इससे क्या सरोकार?
एक मिनट में वापस आता हूँ।
वह कर क्या रहे हैं?
तुमने उन्हें क्या बताया?
गेब्रियल।
मैं तुम्हें बता चुका हूँ कि सीरियन यहाँ नहीं है।
मेरी बेटी को इस सबसे दूर रखो।
- तुमने सुना कि नहीं? - ये बैंक्स के आदमी नहीं हैं।
जाकर ज़रा क़रीमो को देखो कि वह कोई बेवकूफ़ी न करे। जल्दी करो। जल्दी!
मैं तुम्हें चेतावनी दे रहा हूँ।
मैं नाटो का भूतपूर्व डिप्टी सुप्रीम कमांडर हूँ और इस समय मेरे हाथ में हथियार है!
आओ। आओ। देखो। तुम्हारे पिता।
- देखो। - तुम जाओ, डिलाश।
- मैं यह संभाल लूँगा। - क्या हुआ है?
- जनरल। - बाप रे।
हैलो! ऐलिसन!
जनरल। वहाँ मत जाओ। वापस आओ।
उन्हें पता है मैं कौन हूँ।
उन्हें कोई परवाह नहीं कि आप कौन हो। बात मानो, आ जाओ।
डिलाश, मुझे मजबूर मत करो।
सुनिए, मैं इन लोगों को आपसे बेहतर जानता हूँ।
- वे हमें काट डालेंगे। आ जाओ! - डैडी!
तुमने हमें इस मुसीबत में डाला है, डिलाश।
- अब तुम अपने काम से काम रखो। - डैडी!
नहीं! नहीं।
नहीं। नहीं!
- चलो, चलो! - तुम्हारे पीछे।
चलो, चलो।
- छोड़ो मुझे! - जल्दी करो!
जल्दी!
अंदर आओ!
अंदर आ जाओ!
दरवाज़ा बंद कर लो!
हो क्या रहा है?
उप-शीर्षक अनुवादक: मृणाल